下。仲淹勉以问学。延安清刚社募兵误杀熟羌，将论死，逵请而免之，活壮士十三人。方议取灵武，逵曰：「地远而食不继，城大而兵不多，未见其利。」未几，泾原路马步军副都部署任福以全军没，人服其先见。受王尧臣力荐，改右班殿直（阶官，三班使臣，小使臣，正九品）。陈执中为京东东路安抚使，表奏郭逵为兵马驻泊都监，屯驻青州。执中与宾佐论当今名将，共推葛怀敏。逵曰：「怀敏易与尔，他日必败朝廷事。」执中始怒，居数日，问曰：「君何以知葛怀敏非名将而败事邪？」曰：「喜功徼幸，徒勇无谋，可禽也。」执中叹曰：「君真知兵，怀敏既覆师矣。